Swer ſich alſo vnd̾windet
Swer ſich alſo vnd̾windet·
mv̊teſ vn̄ dienſteſ nah mīne·
ſo dc er genade vīdet·
dc heiz ich gv̊te ſinne·
d̾ ſīne mir gebꝛaſt·
do ich michan ſi wande·
ſi wc dú ſchonſte vō dē lande·
ǒch wēne ih dc ſi gvͤte erkande·
leid̾ dú iſt ir eī gaſt·

Owe wc wirdet min·
vn̄ wie ſol ich gebarē·
ſol ich ane froͤide ſin·
ī minē beſten iarē·
ſo wird ich iem̾lichē alt·
mī ſtete tv̊t mir dē pin·
deſ wolte ich ane ſin·
es iſt d̾ meiſte kvmb̾ min·
dc ich deſ engilte des nîe man engalt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse